ΚΑΝΟΝΙΣΜΟΣ (ΕΚ) αριθ. 871/96 ΤΗΣ ΕΠΙΤΡΟΠΗΣ της 14ης Μαΐου 1996 για τροποποίηση του κανονισμού (ΕΟΚ) αριθ. 2245/90 για τις λεπτομέρειες εφαρμογής του καθεστώτος εισαγωγής προϊόντων που υπάγονται στους κωδικούς ΣΟ 0714 10 91 και 0714 90 11 καταγωγής των κρατών της Αφρικής, της Καραϊβικής, του Ειρηνικού (ΑΚΕ) ή των υπερποντίων χωρών και εδαφών (ΥΧΕ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3290/94 του Συμβουλίου, της 22ας Δεκεμβρίου 1994, σχετικά με τις προσαρμογές και τα μεταβατικά μέτρα στον τομέα της γεωργίας που είναι αναγκαία για την εφαρμογή των συμφωνιών οι οποίες έχουν συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (1), και ιδίως το άρθρο 3 παράγραφος 1,

τον κανονισμό (ΕΚ) αριθ. 3093/95 του Συμβουλίου, της 22ας Δεκεμβρίου 1995, για τον καθορισμό των δασμολογικών συντελεστών που πρέπει να εφαρμόζονται από την Κοινότητα, οι οποίοι προκύπτουν από τις διαπραγματεύσεις που διεξήχθησαν βάσει του άρθρου XXIV παράγραφος 6 της ΓΣΔΕ, μετά την προσχώρηση της Αυστρίας, της Φινλανδίας και της Σουηδίας στην Ευρωπαϊκή Ένωση (2), και ιδίως το άρθρο 5,

Εκτιμώντας:

ότι ο κανονισμός (ΕΚ) αριθ. 2023/95 της Επιτροπής, της 21ης Αυγούστου 1995, για τη μεταβατική προσαρμογή των ειδικών καθεστώτων κατά την εισαγωγή προϊόντων υποκατάστασης σιτηρών και μεταποιημένων προϊόντων με βάση τα σιτηρά και ρύζι όπως προβλέπεται στον κανονισμό (ΕΟΚ) αριθ. 2245/90 με την προοπτική της εφαρμογής της συμφωνίας για τη γεωργία η οποία συνάφθηκε στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (3), προσαρμόζει, για μια μεταβατική περίοδο τον κανονισμό (ΕΟΚ) αριθ. 2245/90 της Επιτροπής (4) 7 ότι, προέκυψε ότι ορισμένα λάθη παρεισέφρυσαν στον κανονισμό αυτό, σε ολόκληρο ή μέρος του κειμένου των γλωσσικών αποδόσεων 7 ότι είναι, επομένως, αναγκαίο να διορθωθούν τα λάθη αυτά 7 ότι, ειδικότερα, το παράρτημα του κανονισμού (ΕΚ) αριθ. 2023/95 δεν έχει προστεθεί στον κανονισμό (ΕΟΚ) αριθ. 2245/90 7 ότι η διορθωμένη απόδοση του παραρτήματος πρέπει να προστεθεί με τον παρόντα κανονισμό 7

ότι το άρθρο 4 παράγραφος 1 του κανονισμού (ΕΚ) αριθ. 3093/95 καταργεί τους δασμολογικούς συντελεστές για τα παρασκευάσματα των τύπων που χρησιμοποιούνται για ζωοτροφές και υπάγονται στους κωδικούς ΣΟ 2309 10 11 και 2309 10 31 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2245/90 τροποποιείται ως εξής:

1. Το άρθρο 1 τροποποιείται ως εξής:

α) οι παράγραφοι 2 και 3 αντικαθίστανται από το ακόλουθο κείμενο:

«2. Με την επιφύλαξη της παραγράφου 1, οι μειωμένοι τελωνειακοί δασμοί οι οποίοι αναφέρονται στο παράρτημα και εφαρμόζονται κατά την εισαγωγή των προϊόντων τα οποία παρατίθενται κατωτέρω και τα οποία προέρχονται από τις χώρες ΑΚΕ μειώνονται ως εξής:

- κατά 2,19 Ecu ανά 1 000 χιλιόγραμμα για τα προϊόντα που υπάγονται στους κωδικούς ΣΟ 0714 10 99 και ex 0714 90 19, με εξαίρεση τις ρίζες από αραρούτι,

- κατά 4,38 Ecu ανά 1 000 χιλιόγραμμα για τα προϊόντα που υπάγονται στους κωδικούς ΣΟ 0714 10 10 και ex 1106 20, με εξαίρεση τα αλεύρια και τα σιμιγδάλια από αραρούτι,

- κατά 50 % για τα προϊόντα που υπάγονται στους κωδικούς ΣΟ 1108 14 00 και ex 1108 19 90, με εξαίρεση τα άμυλα από αραρούτι.

3. Κατά παρέκκλιση από την παράγραφο 1, οι τελωνειακοί δασμοί οι οποίοι εφαρμόζονται κατά την εισαγωγή στα προϊόντα τα οποία παρατίθενται κατωτέρω, τα οποία προέρχονται από τις χώρες ΑΚΕ δεν εισπράττονται για κανένα από τα προϊόντα αυτά:

- γλυκοπατάτες οι οποίες υπάγονται στον κωδικό ΣΟ 0714 20 10,

- προϊόντα τα οποία υπάγονται στον κωδικό ΣΟ 0714 10 91,

- ρίζες από αραρούτι οι οποίες υπάγονται στον κωδικό ΣΟ ex 0714 90,

- αλεύρια και σιμιγδάλια από αραρούτι τα οποία υπάγονται στον κωδικό ΣΟ ex 1106 20,

- άμυλα από αραρούτι τα οποία υπάγονται στον κωδικό ΣΟ ex 1108 19 90.» 7

β) προστίθεται η ακόλουθη νέα παράγραφος 4:

«4. Κατά παρέκκλιση από την παράγραφο 1, οι τελωνειακοί δασμοί κατά την εισαγωγή των προϊόντων τα οποία ακολουθούν δεν εισπράττονται για κανένα από τα προϊόντα αυτά, αρχής γενομένης από την 1η Ιανουαρίου 1996:

- παρασκευάσματα των τύπων που χρησιμοποιούνται για ζωοτροφές των κωδικών ΣΟ 2309 10 11 και 2309 10 31.»

2. Το κείμενο που περιέχεται στο παράρτημα του παρόντος κανονισμού, προστίθεται ως παράρτημα.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1995 και έως τις 30 Ιουνίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Μαΐου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 349 της 31. 12. 1994, σ. 105.

(2) ΕΕ αριθ. L 334 της 30. 12. 1995, σ. 1.

(3) ΕΕ αριθ. L 198 της 23. 8. 1995, σ. 15.

(4) ΕΕ αριθ. L 203 της 1. 8. 1990, σ. 47.

ΠΑΡΑΡΤΗΜΑ

>ΘΕΣΗ ΠΗΝΑΚΑ>